Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XII: Luettelo, jota tarkoitetaan liittymisasiakirjan 24 artiklassa: Puola - 6. Maatalous - A. Maataloutta koskeva lainsäädäntö



Virallinen lehti nro L 236 , 23/09/2003 s. 0881 - 0881



A. MAATALOUTTA KOSKEVA LAINSÄÄDÄNTÖ 1. 31997 R 0478: Komission asetus (EY) N:o 478/97, annettu 14 päivänä maaliskuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaryhmittymien esihyväksynnän osalta (EYVL L 75, 15.3.1997, s. 4), sellaisena kuin se on viimeksi muutettuna seuraavalla: - 31999 R 0243: komission asetus (EY) N:o 243/1999, annettu 1.2.1999 (EYVL L 27, 2.2.1999, s. 8) Poiketen siitä, mitä asetuksen (EY) N:o 478/97 3 artiklassa säädetään, Puolalle annetaan liittymispäivästä kolmen vuoden siirtymäkausi, jonka aikana tuottajaryhmittymien esihyväksynnän vähimmäisvaatimuksiksi on asetettava viiden tuottajan määrä ja 100000 EUR. Esihyväksynnän kesto ei saa ylittää viittä vuotta siitä päivästä, jolloin toimivaltainen kansallinen viranomainen on antanut hyväksyntänsä. Kolmen vuoden siirtymäkauden päättyessä sovelletaan asetuksen (EY) N:o 478/97 3 artiklassa säädettyjä alustavaan tunnustamiseen sovellettavia erityisiä vaatimuksia, toisin sanoen sovelletaan puolta määrää niistä vähimmäisvaatimuksista, jotka on annettu asetuksen (EY) N:o 412/97 [18] liitteissä I ja II tarkoitettujen tuottajajärjestöjen tunnustamiselle. Jos tuottajajärjestö ei kolmen vuoden ajanjakson päättyessä täytä asetuksessa (EY) N:o 479/97 säädettyjä vähimmäisvaatimuksia, alustava tunnustaminen peruutetaan. 2. 31997 R 2597: Neuvoston asetus (EY) N:o 2597/97, annettu 18 päivänä joulukuuta 1997, maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta (EYVL L 351, 23.12.1997, s. 13), sellaisena kuin se on viimeksi muutettuna seuraavalla: - 31999 R 1602: neuvoston asetus (EY) N:o 1602/1999, annettu 19.7.1999 (EYVL L 189, 22.7.1999, s. 43) Poiketen siitä, mitä asetuksen (EY) N:o 2597/97 3 artiklan 1 kohdan b, c ja d alakohdassa säädetään, rasvapitoisuutta koskevia vaatimuksia ei sovelleta Puolassa tuotettuun kulutukseen tarkoitettuun maitoon viiden vuoden ajan liittymispäivästä. Kulutukseen tarkoitettua maitoa, joka ei vastaa rasvapitoisuutta koskevia vaatimuksia, saa pitää kaupan ainoastaan Puolassa tai viedä kolmanteen maahan. 3. 31998 R 2848: Komission asetus (EY) N:o 2848/98, annettu 22 päivänä joulukuuta 1998, neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta (EYVL L 358, 31.12.1998, s. 17), sellaisena kuin se on viimeksi muutettuna seuraavalla: - 32002 R 1983: komission asetus (EY) N:o 1983/2002, annettu 7.11.2002 (EYVL L 306, 8.11.2002, s. 8) Poiketen siitä, mitä asetuksen (EY) N:o 2848/98 liitteessä I säädetään, tuottajaryhmittymän hyväksyntää koskeva kynnys vahvistetaan 1 prosentiksi Puolan kaikkien tuotantoalueiden takuukynnyksestä viiden vuoden ajaksi liittymispäivästä alkaen. 4. 31999 R 1254: Neuvoston asetus (EY) N:o 1254/1999, annettu 17 päivänä toukokuuta 1999, naudanliha-alan yhteisestä markkinajärjestelystä (EYVL L 160, 26.6.1999, s. 21), sellaisena kuin se on viimeksi muutettuna seuraavalla: - 32001 R 2345: komission asetus (EY) N:o 2345/2001, annettu 30.11.2001 (EYVL L 315, 1.12.2001, s. 29) Poiketen siitä, mitä asetuksen (EY) N:o 1254/1999 3 artiklan f kohdassa säädetään, Puola saa vuoden 2006 loppuun saakka pitää naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun komission asetuksen (EY) N:o 2342/1991 [19] liitteessä I lueteltujen rotujen lehmiä emolehmäpalkkiokelpoisina asetuksen (EY) N:o 1254/1999 3 alajakson mukaisesti edellyttäen, että ne on astutettu tai keinosiemennetty käyttäen lihakarjarodun sonneja. [18] Komission asetus (EY) N:o 412/97, annettu 3 päivänä maaliskuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksymisen osalta Virallinen lehti N:o L 62, 4.3.1997 s. 16-25. Asetus sellaisena kuin se on viimeksi muutettuna komission asetuksella (EY) N:o 1120/2001 (EYVL L 153, 8.6.2001, s. 10). [19] EYVL L 281, 4.11.1999, s. 30. Asetus sellaisena kuin se on viimeksi muutettuna komission asetuksella (EY) N:o 1830/2002 (EYVL L 277, 15.10.2002, s. 15). --------------------------------------------------